Z A P I S N I K
25. sjednice Vijeća Mjesnog odbora Folnegovićevo naselje održane 28. lipnja 2023.
u prostorijama Mjesnog odbora Folnegovićevo naselje, Joze Laurenčića 8B s početkom u 18.00 sati

Nazočni članovi Vijeća: Frane Čavka, Hrabren Dobrotić, Andrea Jelić, Slobodan Jurković, Dalibor Kiseljak, Nikolina Krešo i Bojana Stajčić.
Odsutni članovi Vijeća: /
Ostali nazočni: /
Zapisnik vodi: Hrabren Dobrotić 

Vijeće jednoglasno prihvaća tekst Zapisnika 24. sjednice održane 22. svibnja 2023.

	Predsjednica Vijeća predlaže dnevni red, a Vijeće jednoglasno prihvaća prijedlog te utvrđuje sljedeći:

DNEVNI RED:

1. Utvrđivanje prioriteta za donošenje Plana komunalnih aktivnosti (PKA) za 2024. godinu i Plana malih komunalnih akcija ( PMKA) – asfalterski program za 2024. godinu
2. Korištenje prostora MS – zahtjev SDP-a
3. Aktualna komunalna problematika
4. Razno: izvješća , pitanja i prijedlozi
Ad. 1. Utvrđivanje prioriteta za donošenje Plana komunalnih aktivnosti (PKA) za 2024. godinu i Plana malih komunalnih akcija ( PMKA) – asfalterski program za 2024 godinu

Utvrđivanje prioriteta za donošenje Plana komunalnih aktivnost ove godine VMO moraju donijeti ranije, ne bi li se pravovremeno donijeli planovi za iduću godinu. Prioriteti se odnose na sanacije oštećenja na javnim površinama i pješačkim stazama, rupe, rubnjake slivnike i slično. 
Za ovu godinu prioriteti su bili projektiranje i izvođenje pješačko-biciklističke staze na k. č. 659/8 k. o. Žitnjak, projektiranje sportsko-rekreacijske zone na k. č. 660 te nekolicina manjih intervencija.
[bookmark: _Hlk139730166]Predsjednica VMO Nikolina Krešo izvještava Vijeće o radovima na projektiranju sportsko-rekreacijske zone Folka na k. č. 660, koje je naišlo na prepreku. Naime, prema rješenju Odsjeka za prostorno uređenje nadležnog gradskog ureda, čitava zona, koja obuhvaća NK ZET (k. č. 661), pomoćno igralište (k. č. 658/6) i park za pse (k. č. 660) trebala bi biti kategorizirana kao R2 zona sporta i rekreacije, a trenutno nije tako projektirana, zbog čega i projekt sportsko-rekreacijske zone Folka stoji. Sastanak vezan uz rješenje ovoga zastoja zakazan je za 28. lipnja s koordinatoricom gradskih projekata Sandrom Zorić i Markom Velzekom, predsjednikom gČ Nikolom Zdunićem i glavnom projektanticom Franom Milaković. 
Predsjednica VMO Nikolina Krešo kao prioritet za 2024. predlaže hortikulturalno uređenje dijelova naselja kao što je uređenje školskog dvorišta OŠ, te ozelenjavanje ograda u naselju (SRC Kocka) penjačicama poput bršljana i lozica (zelene ograde). 
Vijećnik Slobodan Jurković ukazuje na loše stanje školske ograde OŠ Lovre pl. Matačića, na činjenicu da je školska dvorana funkcionalna, ali sve oko nje (svlačionice, sanitarni čvorovi…) nije te da se sanacija prozora neće još izvoditi. Unatoč odluci da se sjedeća garnitura neće premještati iz dječjeg igrališta na Laurenčićevoj ulici, između nebodera na Dujšinovoj i Rakušinoj (k. č. 609/34) na sjeveroistočni travnjak na školskom dvorištu OŠ Lovre pl. Matačića, vijećnik Jurković predlaže da se na toj lokaciji na školskom igralištu ipak namjesti nova sjedeća garnitura. Vijećnik nadalje spominje problematično ponašanje mladih na školskom dvorištu u večernjim satima te činjenicu da je na školskom dvorištu od manifestacija početkom lipnja ostao otpad.
Potpredsjednik VMO Hrabren Dobrotić odgovara da je otpad ostao od manifestacije Povratak košarci od 2. i 3. lipnja, nakon koje najprije igralište nije bilo ni očišćeno, nego su ga čistili volonteri i dio vijećnika MO Folnegovićevo naselje i Janko Matko, 4. lipnja ujutro, neposredno prije Dana Folke, nakon što su na igralištu zatekli neviđeni nered od manifestacije Povratak košarci od večeri ranije. Vijećnik Dobrotić je zvao čistoću koja je ponudila odvoz otpada, ali kod pitanja kome se za to šalje faktura, ravnatelj je škole gospodin Tomislav Milek odgovorio da će se to dogovoriti s organizatorom Povratka košarci gospodinom Marinerom Karamarkom te otpad nije odvezen do danas.
Činjenicu da se primjedbe vijećnika Slobodan Jurkovića odnose na rad škole, a ne MO, VMO nastavlja pitanjem što ono može učiniti za školu.
Vijećnik Frane Čavka komentira da se Školski odbor OŠ Lovre pl. Matačića ograđuje od informacija oko sanacije školske dvorane, da domar ne čisti slivnike, nego to čine građani (i vijećnik Čavka osobno) te predlaže dopis ravnatelju od VMO u kojem će se navesti do sada spomenute problematične točke, kao i zaključak o premještanju sjedeće garniture ili postavljanju novih, pitanje policijske ophodnje ili nadzorne kamere za školu te molbu da Školski odbor prenosi informacije VMO.
Vijećnica Andrea Jelić smatra da je vijećnik Čavka probleme vezane uz školu trebao uputiti izravno ravnatelju, kojega je mogao kao vijećnik pozvati na sjednicu.
	Vijećnik Čavka napominje da nije točno što je ravnatelj govorio, jer slivnici funkcioniraju, ali gornji sloj je začepljen. Vijećnik Čavka postavlja pitanje je li domar bio plaćen u nedjelju 4. lipnja na dan održavanja Dana Folke.
Ad. 2. Zahtjev za korištenje prostora MS

Vijećnici su dobili materijale na razmatranje.
Gospodin Dean Lalić podnio je u ime SDP-a zahtjev za korištenjem prostora.
VMO Folnegovićevo naselje jednoglasno donosi

ZAKLJUČAK
[bookmark: _Hlk137507134]o korištenju prostora MO Folnegovićevo naselje
u kojem se odobrava korištenje istog za potrebe SDP-a, ogranak Folnegovićevo naselje, u terminima:
· srijedom od 18 do 20 sati
 Korištenje se odobrava na period  31. 7. 2023. do 31. 12. 2023.
Ad. 3. Aktualna komunalna problematika

Dječje igralište na Laurenčićevoj
	VMO jednoglasno donosi 
[bookmark: _Hlk137507293][bookmark: _Hlk139735083]ZAKLJUČAK
o obustavi vađenja sjedeće garniture s dječjeg igrališta na Laurenčićevoj ulici (k. č. 658/6, k. o. Žitnjak).
VMO smatra da bi uklanjanje klupa ipak više nedostajalo stalnim korisnicima igrališta (djeci, roditeljima s djecom), nego što bi spriječilo problematično ponašanje dijela korisnika igrališta ili okupljanje korisnika u kasnim večernjim satima.

Prioriteti PKA i PMKA
[bookmark: _Hlk135121764]	Vijećnik Frane Čavka predlaže sanaciju nogostupa na južnom dijelu Gavelline te moli od VGČ Peščenica-Žitnjak dobijemo informaciju o statusu tražene prometne studije za Gavellinu ulicu.
	Traži se sanacija rupe na cesti između tračnica (smjer sjever) na križanju Držićeve i Milke Trnine na samom ulazu u naselje.
	U Laurenčićevoj ulici k. b. 18-24 slivnici su upali i škljocaju, moli se sanacija. Također, VMO moli vijećnike i ostale građane da šalju fotografije i opise lokacija pa će ih VMO redom prijavljivati.
	Potpredsjednik VMO Hrabren Dobrotić predlaže produžetak pješačkog nogostupa na zapadnoj strani ulice Savica I. uz samu ogradu ZET-ovog igrališta na sjever do buduće pješačke staze na Slavonskoj aveniji.
Dječji vrtić Milana Sachsa
VMO će tražiti od DV Milana Sachsa informaciju kakvu spravu za djecu žele da im VMO pomogne sufinancirati. Od Odbora DV M. Sachsa VMO Folnegovićevo naselje tražit će informaciju koliko je djece upisano u vrtić.
Prostorije MS
	Sanirana je voda koja je curila u prostorijama MS.
Prometni stupići na Laurenčićevoj
	VMO pokušava požuriti realizaciju postavljanja stupića na Laurenčićevoj te na „trokutu“ na križanju Laurenčićeve i Sachsove (k. č. 617/8), jer je rješenje prometnog odsjeka doneseno prije skoro 3 mjeseca.
Košnja trave
	Pristiglo nam je više zahtjeva građana za košnjom trave na zelenim površinama. Nakon obilnih kiša u lipnju, trava se sada redovito kosi, ali još nije sve pokošeno.
Ambrozija
	Vijećnik Frane Čavka napominje da cvate ambrozija na poljima kod nogometnih igrališta te traži košnju istih.
Ad. 5.	 Razno: izviješća, pitanja i prijedlozi

Dani Folke
	Dani Folke ove godine održali su se kao manifestacija za djecu u nedjelju 4. 6. 2023.
	U programu su sudjelovali zbor OŠ Lovre pl. Matačića, stolnoteniski klub OŠ Lovre pl. Matačića, Cheerleading klub Zagreb, KK Folka-Borovje, KK Larus, KNAP i Dječja kuća Borovje, a financijski su pomagali VGČ Peščenica-Žitnjak, VMO Folnegovićevo naselje i Janko Matko, dok su sponzori bili: Diona, Islamski centar u Zagrebu, caffe bar Ivana, pekara Mimoza, OŠ Lovre pl. Matačića i The Loop Hotel. VMO Folnegovićevo naselje želi neizmjerno zahvaliti sponzorima na donacijama te svim sudionicima programa na doprinosu.
	Osnovna kritika na ovogodišnje Dane Folke je smanjeni obujam programa naspram manifestacijama pod tim imenom koje su se odvijale godinama prije pandemije uzrokovane virusom Covid-19. Potpredsjednik VMO Hrabren Dobrotić navodi nekoliko razloga za to: za mogućnost financiranja glazbenika, pozornice i kemijskih WC-a saznalo se relativno kasno, nastupile se tehničke poteškoće u komunikaciji sa sudionicima preko službenog maila, neradni dan (nedjelja) je bio prepreka dijelu potencijalnih sudionika, a dio je u zadnji čas nažalost odustao. Ključan razlog zašto manifestacija nije trajala duže, nije imala adekvatnu ugostiteljsku ponudu i večernji glazbeni program, jest ta da VGČ i VMO službeno i legalno-pravno nisu u mogućnosti financiranja i organiziranja toga tipa programa, niti su to realno ikada bili.
	Vijećnik Dobrotić je izrazio iznenađenost činjenicom da se na manifestaciju Dana Folke u naselju gleda kao na svojevrsnu instituciju, koja bi se navodno trebala održavati prema određenim pravilima i standardima, jer je dijelu stanovnika naselja manifestacija u posljednjih petnaestak godina djelovala populistički i nezanimljivo, s čime se dio vijećnika ne slaže.
	Vijećnik Frane Čavka spomenuo je da su prošli sazivi VMO dobivali veću financijsku potporu od bivšeg gradonačelnika i VGČ.
	Vijećnik Slobodan Jurković je razočaran, jer tvrdi da je organizacija Dana Folke ozbiljan posao i moli da se ubuduće ozbiljnije shvati.
	Vijećnica Bojana Stajčić upućuje kritiku na činjenicu da je glazba tijekom Priče prije ručka u organizaciji KNAP-a bila preglasna te sudionici nisu dobro čuli voditelje.
KK Folka-Borovje
VMO Folnegovićevo naselje pohvaljuje KK Folka-Borovje i njihovog voditelja i trenera Slobodana Jurkovića na osvojenoj zlatnoj medalji U12 prvenstva Hrvatske.
	
Ovime je dnevni red iscrpljen.

Predsjednica zaključuje sjednicu u 19:00 sati.	
Zapisnik sastavili: Nikolina Krešo i Hrabren Dobrotić

KLASA: 024-08/23-003/1298
[bookmark: _GoBack]URBROJ: 251-13-11-11/003-23-2
Zagreb, 28. lipnja 2023.
                                                                                                    Predsjednica
					                               Vijeća Mjesnog odbora
                                                                                           Folnegovićevo naselje                                                                                                
					                                       Nikolina Krešo

